Évkerék rendezvénysorozat

Iskolánk 7-8. osztályos tanulói a 2017/2018-as tanévben részt vettek a székesfehérvári Gárdonyi Géza Művelődési Ház szervezésében meghirdetett Évkerék elnevezésű hagyományőrző versenyen. Négy alkalommal, évszakonként mérték össze tudásukat diákjaink, egyedüli vidéki indulóként.

Az izgalmas túrák, érdekes előadások, gondolkodtató feladatok és ízletes korabeli ételek alkalmával bővítették tudásukat Magyarország ősi kultúrájáról.

A megmérettetés végeredményeként iskolánk a x helyezést érte el, amihez gratulálunk lelkes tanulóinknak. Elszántságukról az is tanúskodik, hogy négy szombati napjukat is feláldozták.

Külön köszönet illeti azokat a szülőket, akik a kényelmesebb és kedvezőbb utazást biztosítva vállalták az ingyenes, személyautós, hétvégi programokra való utaztatást.

Továbbá hálás köszönet Türkné Nagy Mariann tanárnőnek, aki két alkalommal is ellátta a gyerekek tanári felügyeletét és kíséretét.

Reméljük a következő tanévben is lesznek vállalkozó kedvű gyereke, akik nagy szeretettel mérettetnek meg ezen a nemes versenyen.

Plózer Alexandra